wannaphong/clean_thaiwikipedia huggingface dataset:
# จำนวนกาตาล็อง
จำนวนกาตาล็อง  ในคณิตศาสตร์เชิงการจัด ปรากฏอยู่ในปัญหาการนับหลายๆ ปัญหา โดยส่วนใหญ่มักอยู่ในรูปการเรียกซ้ำ (recursive) จำนวนกาตาล็องถูกตั้งชื่อตามชื่อของเออแฌน ชาร์ล กาตาล็อง นักคณิตศาสตร์ชาวฝรั่งเศสและเบลเยียม

จำนวนกาตาล็องตัวที่ n สามารถหาได้โดยใช้สูตรสัมประสิทธิ์ทวินาม ดังนี้

จำนวนกาตาล็องเมื่อ n = 0, 1, 2, 3, … คือ

1, 1, 2, 5, 14, 42, 132, 429, 1430, 4862, 16796, 58786, 208012, 742900, 2674440, 9694845, 35357670, 129644790, 477638700, 1767263190, 6564120420, 24466267020, 91482563640, 343059613650, 1289904147324, 4861946401452, … 

 คุณสมบัติ 

Cn สามารถเขียนอีกแบบได้

ซึ่งแสดงให้เห็นว่า Cn เป็นจำนวนธรรมชาติ 

จำนวนกาตาล็อง เขียนในรูปความสัมพันธ์เวียนเกิด ได้ดังนี้

หรือเขียนอีกแบบได้

จำนวนกาตาล็องมีค่าประมาณ

 การประยุกต์ใช้ 

 Cn คือจำนวนของ Dyck word ที่มีความยาว 2n. Dyck word คือ ข้อความที่ประกอบด้วย X และ Y อย่างละ n ตัว และเมื่ออ่านข้อความจากทางซ้ายทีละตัวอักษร จะไม่มีทางนับจำนวนตัว Y ได้มากกว่าตัว X. ตัวอย่าง Dyck words ที่มีความยาว 6

 XXXYYY     XYXXYY     XYXYXY     XXYYXY     XXYXYY

 Cn คือจำนวนวงเล็บ n คู่ทั้งหมดที่อยู่ในลำดับที่ถูกต้อง
 (())     ()          ()     () 

 Cn คือจำนวนต้นไม้ทวิภาค (binary tree) ที่มีใบ n + 1 ใบทั้งหมดที่เป็นไปได้
center

 Cn คือ จำนวนวิถีทางเดียว (monotonic path) ทั้งหมดบนตารางขนาด n × n ช่อง ที่ไม่ตัดเส้นทแยงมุม. วิถีทางเดียว คือ เส้นทางที่เริ่มจากมุมล่างซ้าย และจบที่มุมบนขวา โดยเส้นเชื่อมจะชี้ไปทางขวา หรือข้างบนได้เท่านั้น. ตัวอย่างกรณี n = 3:
center

 Cn คือจำนวนวิธีตัดรูปหลายเหลี่ยมที่มี n + 2 ด้านให้เป็นรูปสามเหลี่ยม โดยการตัดจะตัดจากจุดยอดของรูป และตัดเป็นเส้นตรง. ตัวอย่าง กรณี n = 4:
400px|center

 ประวัติ 

ลำดับกาตาล็องถูกค้นพบตั้งแต่คริสต์ศตวรรษที่ 18 โดยเลออนฮาร์ด ออยเลอร์ ซึ่งเขาสนใจจำนวนวิธีตัดรูปหลายเหลี่ยมเป็นรูปสามเหลี่ยม. ลำดับนี้ถูกตั้งชื่อโดย Eugène Charles Catalan เขาได้ค้นพบว่าจำนวนกาตาล็องมีความเกี่ยวข้องกับจำนวนวงเล็บทั้งหมดที่เป็นไปได้
# เลขมัค
มัค  ย่อ Ma คือสัดส่วนของความเร็วต่อความเร็วเสียง  เลขมัคปกติจะใช้กับวัตถุที่เดินทางด้วยความเร็วสูงในของเหลว และของเหลวที่ไหลด้วยความเร็วสูงในช่องแคบ ๆ หรืออุโมงค์ลม และเนื่องจากเป็นสัดส่วนของความเร็วสองค่า เลขมัคจึงไม่มีหน่วย ที่สภาวะระดับทะเลมาตรฐาน มัค 1 เท่ากับความเร็ว 1,225 กิโลเมตร ต่อชั่วโมง (761.2 ไมล์ต่อชั่วโมง ในบรรยากาศ)

เนื่องจากความเร็วเสียงนั้นจะเพิ่มขึ้นเมื่ออุณหภูมิเพิ่มขึ้น ความจริงที่แท้จริงของวัตถุที่เดินทางเท่ากับ มัค 1 จึงขึ้นอยู่กับอุณหภูมิของไหลที่อยู่รายรอบ

นอกจากนี้เรายังอาจเห็นได้ว่าเลขมัคนั้นยังเป็นสัดส่วนของแรงเฉื่อย (อ้างถึง แรงอากาศพลศาสตร์) ต่อแรงยืดหยุ่น (elastic force)

เลขมัค ตั้งชื่อตามเอินสต์ มัค (Ernst Mach) นักฟิสิกส์และนักปรัชญาชาวออสเตรีย

การคำนวณ

โดยที่
 คือ เลขมัค
 คือ ความเร็วของแหล่งกำเนิด 
 คือ ความเร็วของเสียง
# ยูนิเวอร์ซิตีพาร์ก
ยูนิเวอร์ซิตีพาร์ก (University Park) เป็นเขตเมืองในรัฐเพนซิลเวเนีย และเป็นที่ตั้งของมหาวิทยาลัยเพนซิลเวเนียสเตต โดยถึงแม้ว่าเนื้อที่ส่วนใหญ่ของมหาวิทยาลัยจะอยู่ในเขต สเตตคอลเลจ รัฐเพนซิลเวเนีย แต่ไปรษณีย์กลางของมหาวิทยาลัยอยู่ที่ยูนิเวอร์ซิตีพาร์ก ภายหลังจากที่ประธานาธิบดี มิลตัน ไอเซนฮาวเออร์ ได้เปลี่ยนชื่อมหาวิทยาลัยเป็น มหาวิทยาลัยเพนซิลเวเนียสเตต เหมือนในปัจจุบัน รหัสไปรษณีย์ของยูนิเวอร์ซิตีพาร์กคือ 16802
# สวนอัมพร
สวนอัมพร เป็นสถานที่จัดงานอยู่บริเวณด้านหน้าลานพระบรมรูปทรงม้า ถนนอู่ทองใน แขวงดุสิต เขตดุสิต กรุงเทพมหานคร ตรงกลางเป็นสระน้ำขนาดใหญ่รูปวงกลม มีน้ำพุ มีอาคารจัดงาน และเวทีการแสดงกลางแจ้ง  สวนอัมพรอยู่ภายใต้การดูแลของสำนักพระราชวัง

สวนอัมพร สร้างขึ้นในสมัยพระบาทสมเด็จพระมงกุฏเกล้าเจ้าอยู่หัว เป็นที่รู้จักกันว่าเป็นแหล่งลีลาศของหนุ่มสาวในสมัยนั้น นอกจากนั้นยังเป็นสถานที่จัดงานกาชาด, งานเมาลิดกลาง เป็นประจำทุกปี และยังเป็นสถานที่จัดงานพิธีพระราชทานปริญญาบัตรของสถาบันการศึกษาหลายแห่ง เช่น มหาวิทยาลัยมหิดล มหาวิทยาลัยศิลปากร มหาวิทยาลัยรามคำแหง มหาวิทยาลัยราชภัฏ เขตภาคกลาง มหาวิทยาลัยสวนดุสิต และมหาวิทยาลัยรัตนบัณฑิต

สวนอัมพรยังเคยเป็นสถานที่จัดงานมอเตอร์โชว์ อย่างต่อเนื่องทุกปีตั้งแต่ครั้งที่ 2 เมื่อ พ.ศ. 2523 ถึง ครั้งที่ 18  พ.ศ. 2540 แต่เนื่องจากสถานที่จัดงานคับแคบ และที่จอดรถไม่เพียงพอ มีผู้เข้าชมงานถึงสองล้านคนตลอดงาน จึงย้ายสถานที่จัดงานไปที่ศูนย์นิทรรศการและการประชุมไบเทค ถนนเทพรัตน กม.1 แขวงบางนาใต้ เขตบางนา กรุงเทพมหานคร

 แหล่งข้อมูลอื่น
 ตารางการใช้งาน สวนอัมพร
# PSU
PSU, Psu หรือ psu สามารถหมายถึง
 มหาวิทยาลัยสงขลานครินทร์ (Prince of Songkla University) มหาวิทยาลัยของรัฐในอำเภอหาดใหญ่ จังหวัดสงขลา
 โรงเรียนสาธิตมหาวิทยาลัยสงขลานครินทร์
 มหาวิทยาลัยเพนซิลเวเนียสเตต (Pennsylvania State University) มหาวิทยาลัยในรัฐเพนซิลเวเนีย สหรัฐอเมริกา
 โพลีซัลโฟน (Polysulfone) พอลิเมอร์ชนิดหนึ่ง
 แหล่งจ่ายไฟ (power supply) อุปกรณ์คอมพิวเตอร์
# ศักดิ์สิริ มีสมสืบ
ศักดิ์สิริ มีสมสืบ หรือชื่อจริงคือ กิตติศักดิ์ มีสมสืบ (เกิดเมื่อวันศุกร์ที่ 23 สิงหาคม 2500 ที่ตำบลในเมือง อำเภอเมือง จังหวัดชัยนาท; ชื่อเล่น: ไวท์) ศิลปินแห่งชาติ สาขาวรรณศิลป์ ประจำปี พ.ศ. 2559, นักแต่งเพลง, นักเขียนผู้ได้รับรางวัลซีไรต์ ในปี 2535 จากเรื่อง มือนั้นสีขาว 

ใช้ชีวิตในวัยเด็ก เรียนชั้นประถม มัธยมตอนต้นที่อำภอไพศาลี จังหวัดนครสวรรค์ ในปี พ.ศ. 2515 - พ.ศ. 2520 ศึกษาศิลปะที่ โรงเรียนเพาะช่าง (ปัจจุบันคือ มหาวิทยาลัยเทคโนโลยีราชมงคลรัตนโกสินทร์) จนจบชั้นประโยควิชาชีพชั้นสูง (ปวส.) วิชาเอกจิตรกรรมสากล ระหว่าง ปี พ.ศ. 2516 - พ.ศ. 2520 ได้ศึกษาศิลปะวรรณกรรมและปรัชญาจาก จ่าง แซ่ตั้ง และกวีคนสำคัญของประเทศ

พ.ศ. 2521 เข้ารับราชการครูสังกัดกรมสามัญศึกษา พ.ศ. 2524 จบคุรุศาสตรบัณฑิต เอกศิลป-ศึกษา จาก วิทยาลัยครูพระนคร

ปัจจุบัน เป็นนักเขียนอิสระ และนักแต่งเพลง สังกัด ยุ้งข้าว เรคคอร์ด

 ผลงานที่ตีพิมพ์แล้ว 

 พ.ศ. 2526 : ตุ๊กตารอยทราย (บทกวี)
 พ.ศ. 2528 : คนสอยดาว (บทกวี)
 พ.ศ. 2531 : มือนั้นสีขาว (บทกวี) ได้รับ รางวัลซีไรต์ ในปี พ.ศ. 2535
 พ.ศ. 2535 : เกี่ยวก้อย (ผลงานเพลง)
 พ.ศ. 2538 : ทัศนียภาพที่เปลี่ยนไป (แสดงจิตรกรรม ที่บางกอกแกลลอรี่)
 พ.ศ. 2538 : ตะตั้งเทิ้งตั้ง (รวมเรื่องสั้น)
 พ.ศ. 2541 : ก็พอใจอยากจะรักให้หนักหนา (บทกวี)
 พ.ศ. 2548 : สมควรแก่เวลา (รวมเรื่องสั้น)

 ผลงานการแต่งเพลง 
 พ.ศ. 2557 
 เพลง "กระเป๋าสมปอง" - (จ่อย รวมมิตร)

 พ.ศ. 2558 
 เพลง จุดอับสัญญาณ - (พัน จักรพันธ์)
 เพลง ปาปาย่าตุ๊กตุ๊ก - (จ่อย รวมมิตร)
 เพลง สถานีความระกำ - (พัน จักรพันธ์)
 เพลง ฝากลมส่งไลน์ - (อุ้ม อนัญญา)

 พ.ศ. 2559 
 เพลง ดาวฝัน - (เณ ทิฆัมพร)
 เพลง เทพารักษ์กับนักร้อง - (จ่อย รวมมิตร)
 เพลง กอดเหงา - (พัน จักรพันธ์)

 พ.ศ. 2560 
 เพลง อยู่ยงพงศ์กะพันธ์ (พงศ์ จักรพงศ์ - พัน จักรพันธ์)
 เพลง ใจภูมิ - (ภูมิ ธนเทพ (น้องภูมิ ไมค์ทองคำเด็ก 1))

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๐ , เล่ม ๑๓๔ ตอนที่ ๔๘ ข หน้า ๑๔๘, ๒๘ กันยายน ๒๕๖๐
 อ้างอิง
# อำเภอพร้าว
พร้าว ((ᨻᩖ᩶ᩣ᩠ᩅ)) เป็นอำเภอหนึ่งในจังหวัดเชียงใหม่ เดิมชื่อ "อำเภอเมืองพร้าว"ราชกิจจานุเบกษา, ประกาศกระทรวงมหาดไทย เรื่อง เปลี่ยนชื่ออำเภอ  เล่ม 34 หน้า 65 วันที่ 29 เมษายน 2460 และเป็นที่ตั้งของวัดดอยแม่ปั๋ง วัดที่หลวงปู่แหวน สุจินโณ จำพรรษาจนกระทั่งมรณภาพ2 ก.ค.2528 สิ้น"หลวงปู่แหวน สุจิณโณ" ยอดอริยเจ้าของคนไทย!

 ที่ตั้งและอาณาเขต 
อำเภอพร้าวมีอาณาเขตติดต่อกับอำเภอและจังหวัดใกล้เคียงดังนี้
 ทิศเหนือ ติดต่อกับอำเภอไชยปราการ และอำเภอแม่สรวย (จังหวัดเชียงราย)
 ทิศตะวันออก ติดต่อกับอำเภอเวียงป่าเป้า (จังหวัดเชียงราย)
 ทิศใต้ ติดต่อกับอำเภอดอยสะเก็ด
 ทิศตะวันตก ติดต่อกับอำเภอแม่แตงและอำเภอเชียงดาว
thumb|275x275px|ทุ่งนาในเขตอำเภอพร้าว

 การแบ่งเขตการปกครอง 
 การปกครองส่วนภูมิภาค 
อำเภอพร้าวแบ่งพื้นที่การปกครองออกเป็น 11 ตำบล 109 หมู่บ้าน ได้แก่

 ลำดับที่  อักษรไทย  อักษรโรมัน  จำนวนหมู่บ้าน  ประชากรทั้งหมด(พ.ศ. 2566)กรมการปกครอง. กระทรวงมหาดไทย. "สถิติประชากรทางการทะเบียนราษฎร (รายเดือน) พื้นที่จังหวัดเชียงใหม่ เดือนธันวาคม 2566." [ออนไลน์]. เข้าถึงได้จาก: . สืบค้น 13 มีนาคม 2567. ประชากรแยกตามส่วนท้องถิ่น(พ.ศ. 2566) 1.  เวียง  Wiang  6  3,030  3,030  (ทต. เวียงพร้าว) 2.  ทุ่งหลวง  Thung Luang  6  1,505  1,505  (ทต. เวียงพร้าว) 3.  ป่าตุ้ม  Pa Tum  12  5,215  5,215  (ทต. ป่าตุ้ม) 4.  ป่าไหน่  Pa Nai  10  4,289  4,289  (ทต. ป่าไหน่) 5.  สันทราย  San Sai  15  6,139  6,139  (อบต. สันทราย) 6.  บ้านโป่ง  Ban Pong  8  3,487  3,487  (ทต. บ้านโป่ง) 7.  น้ำแพร่  Nam Phrae  8  3,245  3,245  (ทต. น้ำแพร่) 8.  เขื่อนผาก  Khuean Phak  10  4,524  4,524  (อบต. เขื่อนผาก) 9.  แม่แวน  Mae Wan  11  5,095  5,095  (อบต. แม่แวน) 10.  แม่ปั๋ง  Mae Pang  14  6,016  6,016  (ทต. แม่ปั๋ง) 11.  โหล่งขอด  Long Khot  9  4,375  4,375  (อบต. โหล่งขอด) รวม  109  46,920  26,787 (เทศบาล)20,133 (อบต.)

 การปกครองส่วนท้องถิ่น 
ท้องที่อำเภอพร้าวประกอบด้วยองค์กรปกครองส่วนท้องถิ่น 10 แห่ง ได้แก่
 เทศบาลตำบลเวียงพร้าว ครอบคลุมพื้นที่ตำบลเวียงและตำบลทุ่งหลวงทั้งตำบล
 เทศบาลตำบลแม่ปั๋ง ครอบคลุมพื้นที่ตำบลแม่ปั๋งทั้งตำบล
 เทศบาลตำบลบ้านโป่ง ครอบคลุมพื้นที่ตำบลบ้านโป่งทั้งตำบล
 เทศบาลตำบลป่าตุ้ม ครอบคลุมพื้นที่ตำบลป่าตุ้มทั้งตำบล
 เทศบาลตำบลน้ำแพร่ ครอบคลุมพื้นที่ตำบลน้ำแพร่ทั้งตำบล
 เทศบาลตำบลป่าไหน่ ครอบคลุมพื้นที่ตำบลป่าไหน่ทั้งตำบล
 องค์การบริหารส่วนตำบลสันทราย ครอบคลุมพื้นที่ตำบลสันทรายทั้งตำบล
 องค์การบริหารส่วนตำบลเขื่อนผาก ครอบคลุมพื้นที่ตำบลเขื่อนผากทั้งตำบล
 องค์การบริหารส่วนตำบลแม่แวน ครอบคลุมพื้นที่ตำบลแม่แวนทั้งตำบล
 องค์การบริหารส่วนตำบลโหล่งขอด ครอบคลุมพื้นที่ตำบลโหล่งขอดทั้งตำบล
# เอ็มไอที โอเพนคอร์สแวร์
เอ็มไอที โอเพนคอร์สแวร์ (MIT OpenCourseWare หรือ MIT OCW) เป็นโครงการของสถาบันเทคโนโลยีแมสซาชูเซตส์ (เอ็มไอที) ที่ให้เอกสารการเรียนทุกชนิดสำหรับเด็กนักเรียนปริญญาตรี โทและเอก สามารถให้ทุกคนสามารถอ่านได้ฟรีผ่านทางเว็บไซต์ โดยกำหนดจะสามารถให้บริการทั้งหมดได้ในปี พ.ศ. 2550 โครงการนี้ได้เริ่มประกาศในปี พ.ศ. 2544 โครงการเอ็มไอที โอเพนคอร์สแวร์ ได้รับทุนสนับสนุนโดย องค์กรวิลเลียมแอนด์ฟลอราฮิวเลตต์ องค์กรแอนดรูว์ ดับเบิลยู. เมลลอน และทางสถาบันเทคโนโลยีแมสซาชูเซตส์ โดยลิขสิทธิ์ของเอกสารทั้งหมดอยู่ภายใต้คณาจารย์และสมาชิกของสถาบันเทคโนโลยีแมสซาชูเซตส์ 

ในเดือน สิงหาคม พ.ศ. 2548 มีวิชาเรียนทั้งหมด 1,435 วิชาที่สามารถเข้าดูได้ ซึ่งวิชาต่างๆ จะมีเนื้อหาการเรียน การบ้าน และข้อสอบพร้อมคำเฉลย โดยในบางวิชาจะมีการเรียนแบบโต้ตอบผ่านทางเว็บไซต์ หรือแม้แต่วิดีโอที่สามารถดูการเรียนการสอนโดยอาจารย์จากเอ็มไอที

ในเมืองไทย คณะวิศวกรรมศาสตร์ จุฬาลงกรณ์มหาวิทยาลัย ได้มีโครงการแปลเนื้อหาเป็นภาษาไทยบางส่วน

 แหล่งข้อมูลอื่น
 โอเพนคอร์สแวร์จากเว็บเอ็มไอที
 โอเพนคอร์สแวร์จากเว็บวิศวกรรมศาสตร์จุฬาลงกรณ์มหาวิทยาลัย 
 โอเพนคอร์สแวร์ฉบับแปลในภาษาไทย 

อเอ็มไอที โอเพนคอร์สแวร์
อเอ็มไอที โอเพนคอร์สแวร์
อเอ็มไอที โอเพนคอร์สแวร์

es:OpenCourseWare
fr:OpenCourseWare
ja:オープンコースウェア
ta:திறந்த பாடத்திட்டங்கள்
# นิโคลัส เนโกรพอนตี
นิโคลัส เนโกรพอนตี (, IPA:) (เกิด ค.ศ. 1943) เป็นนักวิทยาศาสตร์คอมพิวเตอร์เชื้อสายกรีก-อเมริกัน และเป็นผู้ก่อตั้ง เอ็มไอทีมีเดียแล็บ (MIT Media Lab) ของสถาบันเทคโนโลยีแมสซาชูเซตส์

นิโคลัสจบการศึกษาจากคณะสถาปัตยกรรมศาสตร์ที่สถาบันเทคโนโลยีแมสซาชูเซตส์ เมื่อ ค.ศ. 1966 และเป็นอาจารย์ที่นั่นนับตั้งแต่นั้น เขาก่อตั้งมีเดียแล็บเมื่อ ค.ศ. 1985 และเป็นผู้ร่วมลงทุนก่อตั้งนิตยสารไวรด์ (Wired) ในปี ค.ศ. 1992 เขายังเขียนคอลัมน์ลงในไวรด์ ระหว่างปี ค.ศ. 1993-1998 

นิโคลัสมีชื่อเสียงจากการเขียนหนังสือ "Being Digital" (ออกจำหน่ายปี ค.ศ. 1995) โดยรวมไอเดียจากคอลัมน์ของเขาใน Wired ซึ่งเขาทำนายไว้ว่าโลกของข่าวสาร กับโลกของความบันเทิงจะรวมเป็นหนึ่งเดียวกันในอนาคต

ค.ศ. 2005 นิโคลัสได้เปิดตัวโครงการแล็ปท็อปร้อยเหรียญ ซึ่งเป็นโครงการย่อยของ One Laptop Per Child สร้างคอมพิวเตอร์ราคาถูกให้กับนักเรียนในประเทศกำลังพัฒนา

 แหล่งข้อมูลอื่น 
 เว็บส่วนตัวของ นิโคลัส เนโกรพอนตี ที่ เอ็มไอทีมีเดียแล็บ
# สวนสัตว์ดุสิต
thumb|250px|ไข่ไดโนเสาร์
thumb|right|250px|ป้ายเขาดินวนา
thumb|right|250px|ลานกิจกรรม หน้าบริเวณทางเข้าฝั่งถนนอู่ทองใน

สวนสัตว์ดุสิต หรือ เขาดินวนา เป็นสวนสัตว์แห่งแรกของประเทศไทย ตั้งอยู่เลขที่ 71 ถนนพระรามที่ 5 แขวงดุสิต เขตดุสิต กรุงเทพมหานคร ใกล้กับสนามเสือป่าและพระที่นั่งอนันตสมาคม มีเนื้อที่ 118 ไร่ ปัจจุบันสวนสัตว์ดุสิตได้ปิดให้บริการลงตั้งแต่วันที่ 30 กันยายน พ.ศ. 2561 โดยได้ย้ายสวนสัตว์ไปสร้างยังสถานที่แห่งใหม่บริเวณอำเภอธัญบุรี จังหวัดปทุมธานี ซึ่งคาดว่าจะเปิดให้บริการได้ในปี พ.ศ. 2570ไลฟ์สไตล์ส่อง "สวนสัตว์ใหม่" (คลองหก) มูลค่า 10,974 ล้านบาท น่าสนใจตรงไหนบ้าง?

 ประวัติ 
สวนสัตว์ดุสิต อยู่ในอาณาบริเวณของ "วังสวนดุสิต" มาตั้งแต่ พ.ศ. 2441 เมื่อครั้งที่พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้ซื้อสวนและนาในระหว่างคลองผดุงกรุงเกษมจนถึงคลองสามเสน ด้านตะวันออกถึงทางรถไฟด้วยเงินพระคลังข้างที่ ซึ่งเป็นพระราชทรัพย์ส่วนพระองค์ โดยพระราชทานชื่อที่ตำบลนี้ว่า "สวนดุสิต" (ราชกิจจานุเบกษา 7 มีนาคม ร.ศ. 117)

18 มีนาคม พ.ศ. 2481 เทศบาลนครกรุงเทพขอพระราชทานพระบรมราชานุญาตดัดแปลงบริเวณสวนสัตว์กรุงเทพ เป็นสวนสาธารณะ และเปิดให้ประชาชนได้ใช้เป็นที่พักผ่อนหย่อนใจโดยไม่เก็บค่าเช่า และพระวรวงศ์เธอ พระองค์เจ้าอาทิตย์ทิพอาภา ผู้สำเร็จราชการแทนพระองค์สมเด็จพระเจ้าอยู่หัวอานันทมหิดล โปรดเกล้าฯ พระราชทานให้เป็นสวนสาธารณะ และยังพระราชทานลูกหลานกวางดาวที่พระบาทสมเด็จพระจุลจอมเกล้าเจ้าอยู่หัวทรงนำมาจากอินโดนีเซีย ที่เมืองบุยเตนซอค (Buitenzurg) เมื่อการเสด็จประพาสเกาะชวาครั้งหลัง พ.ศ. 2444 (ร.ศ. 120) และสัตว์อื่นอีก 2-3 ชนิด จากสวนกวางบริเวณพระที่นั่งอัมพรสถานมาเลี้ยง

ต่อมากิจการสวนสัตว์ดุสิตของเทศบาลนครกรุงเทพ ซึ่งอยู่ในความควบคุมของกระทรวงมหาดไทย ได้ถูกโอนมาอยู่กับองค์การสวนสัตว์ ตามพระราชกฤษฎีกาจัดตั้งองค์การสวนสัตว์ พ.ศ. 2497

ต่อมาพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงรับองค์การสวนสัตว์เข้าไว้ในพระบรมราชูปถัมภ์ เมื่อ 15 พฤศจิกายน พ.ศ. 2506 จากการขอพระราชทานพระบรมราชวโรกาสกราบบังคมทูลพระกรุณา ขอพระกรุณาโปรดเกล้าฯ ของพลโท บัญญัติ เทพหัสดิน ณ อยุธยา ประธานกรรมการ และผู้อำนวยการองค์การสวนสัตว์

สวนสัตว์ดุสิตเป็นสวนสัตว์เปิดที่อยู่ใจกลางเมืองกรุงเทพฯ ซึ่งภายในสวนสัตว์ประกอบไปด้วยสัตว์ป่า นานาชนิด จำนวนสัตว์ทั้งหมดที่อยู่ในสวนสัตว์ดุสิต รวมทั้งสิ้น 1,343 ตัวแบ่งออกเป็น
 สัตว์ที่เลี้ยงลูกด้วยนม จำนวน 331 ตัว
 สัตว์เลื้อยคลาน จำนวน 170 ตัว
 สัตว์ปีก จำนวน 842 ตัว

สวนสัตว์แห่งใหม่

ในวันที่ 30 พฤศจิกายน พ.ศ. 2560  พลเอกประยุทธ์ จันทร์โอชา นายกรัฐมนตรีในขณะนั้น ได้นำคณะเข้าเฝ้าฯ สมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อรับพระราชทานโฉนดที่ดินบริเวณตำบลรังสิต อำเภอธัญบุรี จังหวัดปทุมธานี จำนวน 300 ไร่ โดยย้ายไปยังที่ใหม่เนื่องจากที่เก่านั้นมีพื้นที่คับแคบและไม่เพียงพอกับจำนวนสัตว์และนักท่องเที่ยวในปัจจุบัน ซึ่งสวนสัตว์ดุสิตในสถานที่เก่าเปิดดำเนินกิจการเป็นวันสุดท้ายเมื่อวันที่  30 กันยายน พ.ศ. 2561 โดยระหว่างที่สวนสัตว์แห่งใหม่อยู่ในระหว่างการก่อสร้าง ได้มีการย้ายสัตว์ต่าง ๆ ไปฝากเลี้ยงไว้ยังสวนสัตว์ต่าง ๆ ทั่วประเทศ 6 แห่ง

 คลังภาพ
# มาร์ก ชัทเทิลเวิร์ธ
มาร์ก ริชาร์ด ชัทเทิลเวิร์ธ (เกิดวันที่ 18 กันยายน ค.ศ. 1973) เป็นผู้ประกอบการชาวแอฟริกาใต้และบริติชที่เป็นผู้ก่อตั้งและซีอีโอของ Canonical บริษัทที่เป็นเบื้องหลังในการพัฒนาอูบุนตู ระบบปฏิบัติการฐานลินุกซ์ ใน ค.ศ. 2002 ชัทเทิลเวิร์ธกลายเป็นชาวแอฟริกาใต้ตนแรกที่ขึ้นอวกาศในฐานะนักท่องเที่ยวอวกาศ เขาอาศัยอยู่ที่ไอล์ออฟแมนและถือสิทธิพลเมือง 2 อัน จากแอฟริกาใต้และสหราชอาณาจักร Sunday Times Rich List รายงานใน ค.ศ. 2020 ว่าชัทเทิลเวิร์ธมีสินทรัพย์ประมาณ 500 ล้านปอนด์

ชีวิตช่วงต้น
ชัทเทิลเวิร์ธเกิดที่เวลกอม รัฐเสรี ประเทศแอฟริกาใต้ จากศัลยแพทย์และครูโรงเรียนอนุบาล ในฐานะนักศึกษา เขามีส่วนร่วมในการติดตั้งการเชื่อมต่ออินเทอร์เน็ตที่พักอาศัยแห่งแรกในมหาวิทยาลัยเคปทาวน์

ผลงาน
ใน ค.ศ. 1995 ชัทเทิลเวิร์ธก่อตั้ง Thawte Consulting บริษัทที่ทำธุรกิจเกี่ยวกับใบรับรองดิจิทัลและความปลอดภัยบนอินเทอร์เน็ต หลังจากนั้นใน ค.ศ. 1999 เขาขาย Thawte ให้กับ VeriSign ด้วยเงินมูลค่า 3.5 พันล้านแรนด์ (575 ล้านดอลลาร์สหรัฐ เทียบเท่ากับ  ล้านดอลลาร์สหรัฐ)

ในเดือนกันยายน ค.ศ. 2000 ชัทเทิลเวิร์ธก่อตั้ง HBD Venture Capital (Here be Dragons) ที่ปัจจุบันจัดการโดย Knife Capital ในเดือนทีนาคม ค.ศ. 2004 เขาก่อตั้ง formed Canonical Ltd. เพื่อส่งเสริมการขายและสนับสนุนโครงการซอฟท์แวร์เสรีทางการค้า โดยเฉพาะระบบปฏิบัติการอูบุนตู จากนั้นในเดือนธันวาคม ค.ศ. 2009 ชัทเทิลเวิร์ธจึงก้าวลงจากตำแหน่งซีอีโอ Canonical Ltd โดยให้เจน ซิลเบอร์ขึ้นดำรงตำแหน่งต่อ เขากลับมาดำรงตำแหน่งซีอีโอในเดือนกรกฎาคม ค.ศ. 2017 หลังซิลเบอร์หมดวาระ

ลินุกซ์และ FOSS

การบินอวกาศ
thumb|ชัทเทิลเวิร์ธขณะอยู่ในสถานีอวกาศนานาชาติ

ชัทเทิลเวิร์ธได้รับชื่อเสียงระดับโลกในวันที่ 25 เมษายน ค.ศ. 2002 ในฐานะนักท่องเที่ยวอวกาศที่ลงทุนด้วยตนเองคนที่สอง และชาวแอฟริกาใต้คนแรกที่ขึ้นไปในอวกาศ เขาขึ้นบินในภารกิจโซยุซ ทัเอ็ม-34 ในฐานะผู้เข้าร่วมการบินอวกาศด้วยสเปซแอกเวนเจอส์ โดยใช้เงินสำหรับการเดินทางไปประมาณ 20 ล้านดอลลาร์สหรัฐSpace.com, Nelson Mandela Chats with Shuttleworth, 2 May 2002.  (เทียบเท่ากับ  ล้านดอลลาร์สหรัฐ) 2 วันต่อมา ยานโซยุซเดินทางถึงสถานีอวกาศนานาชาติ โดยเขาใช้เวลา 8 วันในการมีส่วนร่วมในการทดลองที่เกี่ยวข้องกับการวิจัย AIDS และจีโนม ต่อมา ณ วันที่ 5 พฤษภาคม ค.ศ. 2002 เขาเดินทางกลับโลกบนยานโซยุซ ทีเอ็ม-33 ก่อนที่จะได้ขึ้นบิน ชัทเทิลเวิร์ธต้องเข้าฝึกซ้อมและเตรียมการเป็นเวลา 1 ปี ซึ่งรวมการการอยู่ใน Star City ประเทศรัสเซียเป็นเวลา 7 เดือน

หมายเหตุ
# ยูโฟเนียส
ยูโฟเนียส  เป็นวงดนตรีร่วมกันระหว่าง riya และฮาจิเมะ คิคุจิ โดยชื่อวงเป็นการเล่นกับคำภาษาอังกฤษ คำว่า "euphonious" ซึ่งมีความหมายว่า "มีเสียงที่ไพเราะ"

ยูโฟเนียส ออกซิงเกิลเปิดตัวเป็นครั้งแรกให้กับภาพยนตร์การ์ตูนเรื่อง "ฟุตะโค่ย" ภายใต้การกำกับดูแลของ King Record เมื่อ 21 ตุลาคม ค.ศ. 2004 และได้ย้ายเข้าสู่การกำกับดูแลของ Rantis เมื่อปี 2005 ภายใต้ซิงเกิล "Idea" ของภาพยนตร์การ์ตูนเรื่อง "โนอิน"

ถึงกระนั้น สำหรับตัวของ riya เอง เธอได้มีการออกไปทำซิงเกิลด้วยตัวของเธอเอง พร้อมๆ กับการออกซิงเกิลในชื่อ eufonius

 ผลงาน 
 ซิงเกิล 
Habataku mirai / Yawarakai kaze no naka de (はばたく未来/柔らかい風の中で)
 เพลงเปิดและปิดของภาพยนตร์แอนิเมชันเรื่อง "ฟุตะโค่ย"
 วางแผงเมื่อ 21 ตุลาคม ค.ศ. 2004

Bokura no jikan (ぼくらの時間)
 เพลงปิดของภาพยนตร์แอนิเมชันเรื่อง "ฟุตะโค่ย อัลเตอร์เนทีฟ" 
 เพลง c/w คือ New World ซึ่งเป็นเพลงเปิดของภาพยนตร์แอนิเมชันเรื่อง "ฟุตะโค่ย อัลเตอร์เนทีฟ"
 วางแผงเมื่อ 27 เมษายน ค.ศ. 2005

Chiisana uta (ちいさなうた)
 วางแผงเมื่อ 25 สิงหาคม ค.ศ. 2005

Idea
 เพลงเปิดของภาพยนตร์แอนิเมชันเรื่อง "โนอิน"
 วางแผงเมื่อ 2 พฤศจิกายน ค.ศ. 2005

Koisuru kokoro (恋するココロ)
 เพลงเปิดของภาพยนตร์แอนิเมชันเรื่อง "คาชิมาชิ ~เกิร์ลมี๊ตเกิร์ล~"
 วางแผงเมื่อ 25 มกราคม ค.ศ. 2006

 อัลบั้ม 
eufonius+
 วางแผงเมื่อ 27 เมษายน ค.ศ. 2005

 แหล่งข้อมูลอื่น 
 frequency⇒e เว็บไซต์ทางการ
# เลมอน
เลมอน (, เล-มอน, ชื่อวิทยาศาสตร์ Citrus limon) เป็นพืชในสกุลส้มเป็นไม้พุ่ม มีหนามเฉพาะปลายยอด ใบเดี่ยว เมื่อขยี้ใบจะได้กลิ่นหอมแรง ดอกสีขาว มีกลิ่นหอม ผลรูปกลมรี ปลายผลมีติ่งแหลม ผลอ่อนสีเขียว สุกแล้วเป็นสีเหลือง เนื้อในฉ่ำน้ำ มีหลายเมล็ด 

ผลส่วนใหญ่จะใช้สำหรับนำมาทำเป็นน้ำเลมอน ถึงแม้ว่าบางครั้งจะมีการใช้กากและเปลือกในการทำอาหารหรือของหวาน เลมอนมีส่วนประกอบของ กรดซิตริก ประมาณ 5% ซึ่งทำให้เลมอนมีรสชาติที่เปรี้ยว และมีค่า pH ประมาณ 2 ถึง 3 ด้วยความเป็นกรดนี้เลมอนในบางประเทศจะถูกใช้นำเป็นวัตถุในการทดสอบทางวิทยาศาสตร์ ทดแทนสารที่เป็นกรดอื่นที่ราคาสูงกว่า

เลมอนที่นำมาทำเป็นน้ำจะเรียกว่า เลมอนเนด หรือน้ำเลมอน เปลือกเลมอนมีกลิ่นหอมเฉพาะตัว ใช้เป็นส่วนประกอบของขนมหวานเช่น พายเลมอน และนอกจากนี้เลมอนยังถูกนำมาใช้แต่งกลิ่นในน้ำอัดลม เช่น ในเครื่องดื่มยี่ห้อสไปรท์และเซเว่นอัพเปลือกมีสรรพคุณช่วยขับลม รักษาอาการท้องอืด ท้องเฟ้อ แน่นจุกเสียดได้
# เฮโจเกียว
เฮโจเกียว หรือ เฮเซเกียว  เป็นเมืองหลวงโบราณของประเทศญี่ปุ่น อีกนัยหนึ่งก็คือเมืองหลวงในยุคนาระ ตั้งอยู่ในจังหวัดนาระ ประเทศญี่ปุ่น มีรูปทรงเป็นแบบเวียง คือรูปทรงสี่เหลี่ยมพื้นผ้าตามแบบจีน หรือตามแบบที่นิยมสร้างกันในอาณาจักรล้านนาและพม่า ซึ่งเฮโจเกียวนี้ได้นำแบบแผนมาจากเมืองซีอานประเทศจีน เมืองหลวงของจีนในขณะนั้น

 ประวัติ 
ใน ค.ศ. 707 ได้มีเหตุการณ์ย้ายเมืองหลวง จากฟูจิวาระเกียว ไปสู่เฮโจเกียวตามพระราชเสาวนีย์ของจักรพรรดินีนาถเก็มเม แต่ก็มีการย้ายไปที่อื่นอีกคือคูนิเกียวหรือคูนิโนมิยะ หลังจากนั้นอีกไม่นาน ก็ได้กลับมาเป็นเมืองหลวงเหมือนเดิมใน ค.ศ. 745

 ชื่อที่มา 
 ถ้าอ่านคำว่า เฮ (平) ของ เฮโจเกียว เป็นแบบภาษาจีน จะหมายความว่า ราบ พื้นราบ ซึ่งสันนิษฐานกันว่าคำนี้น่าจะมาจากว่า เมื่อเมืองหลวงเก่าและเป็นเมืองหลวงแห่งแรกของญี่ปุ่นคืออาซูกะนั้นตั้งอยู่บนภูเขา แผ่นดินไม่เสมอกัน จึงย้ายมาบนที่ราบ แผ่นดินเรียบ จึงนำคำว่า เฮ อันหมายความว่าเรียบ มารวม
 โจ (城) นั้นหมายความว่า ปราสาท หรือ เมือง ซึ่งสร้างเป็นแบบจตุรัสแบบเมืองหลวงจีน
 เกียว หรือ เกียว (京) คือเมืองหลวง ซึ่งสามารถเห็นได้ชื่อเมืองในปัจจุบันเช่น เกียวโต (京都) และ โตเกียว (東京)
# ไหว้พระ 9 วัด กรุงเทพมหานคร
ไหว้พระ 9 วัด เป็นคำเรียกการตระเวนไปสักการะสิ่งศักดิ์สิทธิ์ในวัดและศาลเจ้าที่มีชื่อเสียง 9 แห่งในกรุงเทพมหานคร โดยสถานที่ศักดิ์สิทธิ์ 9 แห่งเหล่านั้นได้แก่ก้าวไปในบุญ : เสริมมงคลไหว้พระ ๙ วัด  โดย สำนักงานคณะกรรมการวัฒนธรรมแห่งชาติ กระทรวงวัฒนธรรม

ฝั่งธนบุรี
 วัดกัลยาณมิตรวรมหาวิหาร (วัดกัลยา, วัดซำปอกง)
 วัดอรุณราชวรารามราชวรมหาวิหาร (วัดแจ้ง)
 วัดระฆังโฆสิตารามวรมหาวิหาร (วัดระฆัง) 

ฝั่งพระนคร
 วัดชนะสงครามราชวรมหาวิหาร (วัดชนะสงคราม)
 วัดพระเชตุพนวิมลมังคลารามราชวรมหาวิหาร (วัดโพธิ์) 
 วัดพระศรีรัตนศาสดาราม (วัดพระแก้ว) 
 วัดสุทัศนเทพวรารามราชวรมหาวิหาร (วัดสุทัศน์) 
 ศาลหลักเมืองกรุงเทพมหานคร
 ศาลเจ้าพ่อเสือ พระนคร

อนึ่ง บางข้อมูลจะให้ไปไหว้วัดราชนัดดารามวรวิหาร (วัดราชนัดดา) แทนศาลเจ้าพ่อเสือ ด้วยเหตุที่วัดราชนัดดาเป็น "โลหะปราสาทหนึ่งเดียวในสยาม"โลหะปราสาท วัดราชนัดดารามวรวิหาร

 คลังภาพ
# นโปเลียน (แก้ความกำกวม)
นโปเลียน อาจหมายถึง

 นโปเลียน โบนาปาร์ต (นโปเลียนที่ 1) - จักรพรรดิแห่งฝรั่งเศสและกษัตริย์แห่งอิตาลี
 นโปเลียน ฟร็องซัว ชาร์ล โฌแซ็ฟ โบนาปาร์ต (นโปเลียนที่ 2) - กษัตริย์แห่งโรมและดยุกแห่งไรช์ชตัท
 หลุยส์ นโปเลียน โบนาปาร์ต (นโปเลียนที่ 3) - จักรพรรดิแห่งฝรั่งเศสและประธานาธิบดีคนแรกของสาธารณรัฐฝรั่งเศส
 เจ้าชายนโปเลียน พระราชกุมาร - พระโอรสของนโปเลียนที่ 3 เป็นผู้อ้างสิทธิ์ในราชบัลลังก์ฝรั่งเศส
 ประมวลกฎหมายนโปเลียน - ประมวลกฎหมายแพ่งของฝรั่งเศส จัดทำขึ้นภายหลังการปฏิวัติฝรั่งเศส
 สงครามนโปเลียน - สงครามขยายอำนาจของนโปเลียน โบนาปาร์ต ในช่วงต้นคริสต์ศตวรรษที่ 19
 ปลานโปเลียน - ปลาทะเลชนิดหนึ่ง พบได้ในทะเลเขตร้อน
# ศาลเจ้าพ่อเสือ
ศาลเจ้าพ่อเสือ (เสาชิงช้า), ศาลเจ้าพ่อเสือ พระนคร หรือที่เรียกสั้น ๆ ว่า ศาลเจ้าพ่อเสือ (อักษรจีนตัวเต็ม: , ตัวย่อ: , พินอิน:  ตานาวลู่เฉียงเทียนซ่างตี่เมี่ยว, ฮกเกี้ยน: ต้านาวหล่อเอี่ยนเถี้ยนซ่งเต้เบี้ยว) เป็นศาลเจ้าจีนเก่าแก่ซึ่งตั้งอยู่บนถนนตะนาว ใกล้เสาชิงช้า เขตพระนคร กรุงเทพมหานคร ชาวจีนเรียกศาลเจ้านี้ว่า "เจ้าพ่อเสือ" (เทพเจ้าใหญ่) โดยเป็นที่ประดิษฐานรูปเอี่ยนเถี้ยนส่งเต้, รูปเจ้าพ่อเสือ, รูปเจ้าพ่อกวนอู และรูปเจ้าแม่ทับทิม

ว่ากันว่าศาลเจ้าพ่อเสือตั้งขึ้นในรัชสมัยพระบาทสมเด็จพระนั่งเกล้าเจ้าอยู่หัว (รัชกาลที่ 3) เดิมตั้งอยู่ริมถนนบำรุงเมือง ต่อมาเมื่อพระบาทสมเด็จพระจุลจอมเกล้าเจ้าอยู่หัว (รัชกาลที่ 5) โปรดให้ขยายถนนบำรุงเมือง ได้โปรดให้ย้ายศาลมาไว้ที่ทางสามแพร่งถนนตะนาว จนถึงปัจจุบัน
# โคลอี ดาว
โคลอี ดาว (, เกิด พ.ศ. 2514 ในปากเซ ประเทศลาว) เป็นนักออกแบบเสื้อผ้าชาวอเมริกัน ชนะเลิศจากรีอัลลิตีโชว์ โปรเจกต์รันเวย์ ในปี พ.ศ. 2549 โดยชนะซานติโน ไรซ์ และ แดเนียล วอโซวิก ในรอบสุดท้าย ปัจจุบันโคลอีเปิดบูติกชื่อ ล็อตเอต (Lot 8) ที่เมือง ฮิวสตัน รัฐเท็กซัส

ครอบครัวของโคลอีย้ายมาจากประเทศลาวในช่วงสงครามเวียดนามในปี พ.ศ. 2522 จนกระทั่งโคลอีโตได้เข้าศึกษาที่มหาวิทยาลัยฮิวสตัน ในสาขาการบริหารธุรกิจ ภายหลังจากที่เรียนได้ 1 ปีครึ่ง โคลอีได้ตัดสินใจลาออกจากมหาวิทยาลัยและได้เข้าเรียนที่ วิทยาลัยชุมชนฮิวสตัน ในด้านการออกแบบเสื้อผ้าแทน ซึ่งภายหลังโคลอีได้ย้ายมาเรียนต่อที่ สถาบันเทคโนโลยีแฟชัน (Fashion Institute of Technology) ในเมืองนิวยอร์ก และจบการศึกษาในปี พ.ศ. 2537 ในสาขาการออกแบบลวดลาย

 แหล่งข้อมูลอื่น
 ชีวประวัติจากเว็บโปรเจกต์รันเวย์ จากช่องโทรทัศน์บราโว 
 Lot 8  
 บทสัมภาษณ์โคลอี จาก นิตยสารฟอรบส์
# คาเวียร์
คาเวียร์  รู้จักกันในชื่อ caviare จาก) เป็นอาหารที่มีการหมักเกลือของวงศ์ปลาสเตอร์เจียน คาเวียร์ถือว่าเป็นอาหารราคาแพง และถูกกินเป็นเครื่องปรุงหรือละเลง ตัวไข่ปลาอาจเป็นได้ทั้ง "สด" (ไม่มีการพาสเจอร์ไรซ์) หรือพาสเจอร์ไรซ์ โดยแบบพาสเจอร์ไรซ์จะทำให้คุณค่าต่อการปรุงอาหารและเศรษฐกิจลดลงAccording to Jean-Pierre Esmilaire, Directeur Général of Caviar House & Prunier: "สองในสามของรสชาติคาเวียร์สูญเสียไปจากการพาสเจอร์ไรซ์" (in "Three-star caviar", Caterersearch - The complete information source for hospitality, 1 February 2001).

ตามธรรมเนียมแล้ว คำว่า คาเวียร์ ถูกใช้อิงถึงปลาสเตอร์เจียนแถวทะเลแคสเปียนกับทะเลดำlan Davidson, Tom Jane, The Oxford companion to food, Oxford University Press, 2006, , , p. 150. (คาเวียร์แบบปลาสเตอร์เจียนขาว, ออสเซตรา และเซฟรูกา) ขึ้นอยู่กับประเทศ บางครั้ง คาเวียร์ อาจอิงถึงปลาสเตอร์เจียนหรือปลาสายพันธ์อื่น เช่นปลาแซลมอน, ปลาเรนโบว์เทราต์, ปลาเทราต์, ปลาลัมป์ฟิช, ปลาน้ำจืดสีขาว, หรือปลาคาร์ปFodor, Alexandrina, et al. "ASSESSMENT OF DEGREE OF FRESHNESS AND QUALITY OF PRODUCTS TYPE "FISH ROE" SOLD IN SUPERMARKET CHAIN STORES." Analele Universităţii din Oradea, Fascicula: Ecotoxicologie, Zootehnie şi Tehnologii de Industrie Alimentară 10.A (2011): 177-181.